Diari Oficial de la Generalitat Valenciana


Sumari del DOGV 9638, del 13-07-2023 (2023/7261)

RESOLUCIÓ de 23 de juny de 2023, de la consellera d'Educació, Cultura i Esport, per la qual s'integren el CEIP Ausiàs March, codi de centre 45168126, i el CEIP Casablanca, codi de centre 94888237, tots dos de la localitat d'Elx.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9638

Data del DOGV
:   13-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7261


Data del document
:   23-06-2023

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * centre d'ensenyament

RESOLUCIÓ de 23 de juny de 2023, de la consellera d'Educació, Cultura i Esport, per la qual s'integren el CEIP Ausiàs March, codi de centre 99515751, i el CEIP Casablanca, codi de centre 90201671, tots dos de la localitat d'Elx. [2023/7261]  
El Decret 253/2019, de 29 de novembre, del Consell, pel qual es regula l'organització i el funcionament dels centres públics que imparteixen ensenyaments d'Educació Infantil o d'Educació Primària (DOGV de 02.12.2019), en el seu article 3, faculta la conselleria competent en matèria d'educació a efectuar una modificació organitzativa, com la integració o el desdoblament de centres docents, mitjançant resolució de la persona titular d'aquesta conselleria, previ informe o consulta, si escau, d'aquells òrgans que determine la legislació vigent.  
  
Mitjançant Ordre de 24 d'octubre de 1970, del Ministeri d'Educació, es va crear el Col·legi Nacional Mixt d'Ensenyament Primari Casablanca, a Elx (BOE de 18.11.1970), al qual posteriorment se li va assignar el codi de centre 26129679.   
Mitjançant Decret 110/1986, de 5 de setembre, del Consell de la Generalitat Valenciana, es va crear el Col·legi Públic d'Educació General Bàsica Ausiàs March, amb codi de centre 78979024, a Elx (DOGV 12.09.1986).   
El Servei de Planificació Educativa, de la Direcció General de Centres Docents, atenent diversos informes favorables de la Inspecció d'Educació, els acords del Consell Escolar Municipal d'Elx i dels consells escolars dels dos centres afectats, considera oportú i convenient dur a terme la integració del CEIP Ausiàs March (codi 85121824) i del CEIP Casablanca (codi 22007640) per a garantir l'escolarització de l'alumnat en les millors condicions possibles i tenint en consideració l'optimització dels espais i dels recursos oportuns per a la impartició de cadascun dels ensenyaments assignats.  
  
Els consells escolars de tots dos centres han manifestat el seu acord per a dur a terme aquesta integració, els dos centres es fusionaran en un únic centre educatiu en les actuals instal·lacions del CEIP Casablanca, donats els problemes estructurals de l'edifici del CEIP Ausiàs March.  
  
El Consell Escolar Municipal d'Elx, reunit en sessió plenària ordinària l'1 de desembre de 2022, va acordar, per unanimitat, informar favorablement la proposta d'unificació de tots dos centres.  
Per tot això, d'acord amb la proposta del director general de Centres Docents, i en virtut de les competències que em confereix l'article 28 de la Llei 5/1983, de 30 de desembre, del Consell, resolc:  
  
U  
1. Integrar els col·legis d'Educació Infantil i Primària CEIP Ausiàs March, codi de centre 74990632, i CEIP Casablanca, codi de centre 54247821, a partir del curs acadèmic 2023-2024.  
  
2. La composició resultant del centre serà la següent:  
Província: Alacant  
Localitat: Elx  
Denominació: Col·legi d'Educació Infantil i Primària Número 38  
  
Codi: 16781858  
Titular: Generalitat  
Domicili: Carrer Sociedad El Despertar Femenino, núm. 4  
Composició: 8 unitats d'Educació Infantil (2 primer cicle i 6 segon cicle) i 13 unitats d'Educació Primària  
Capacitat: 156 llocs escolars d'Educació Infantil i 260 d'Educació Primària  
  
3. El centre aplicarà el Programa d'educació plurilingüe i intercultural, d'acord amb el calendari d'aplicació de la Llei 4/2018, de 21 de febrer, de la Generalitat, per la qual es regula i promou el plurilingüisme en el sistema educatiu valencià.  
4. A l'efecte d'escolarització, una línia del quedarà adscrita a l'IES Montserrat Roig i una altra línia a l'IES Joanot Martorell.  
Dos  
1. El CEIP Ausiàs March, amb codi de centre 99614897, cessarà les seues activitats en finalitzar el curs acadèmic 2022-2023.  
2. Les seues unitats, llocs de treball, plantilla docent, així com el material i equipament s'integraran en el CEIP amb número de codi 76998949.  
3. Una vegada liquidats els deutes i realitzat el balanç de la situació econòmica, es procedirà a la liquidació del compte bancari del CEIP Ausiàs March i el seu saldo s'ingressarà en el compte del CEIP amb codi de centre 68838711.  
  
Tres  
1. D'acord amb la composició prevista per al curs 2023-2024, els llocs de treball del CEIP 31592788 una vegada realitzada la integració, seran:  
- 10 Mestres d'Educació Infantil  
- 12 Mestres d'Educació Primària  
- 2 Mestres d'Educació Primària, Llengua estrangera: anglés  
  
- 2 Mestres d'Educació Primària, Educació Física  
- 1 Mestre o mestra d'Educació Primària, Educació Musical  
- 1 Mestre o mestra d'Educació Primària, Pedagogia Terapèutica  
  
- 1 Mestre o mestra d'Educació Primària, Audició i Llenguatge  
- 1 Professor o professora amb especialització en Orientació Educativa  
- 1 Educador o educadora d'Educació Infantil  
2. El personal docent amb destinació definitiva en el CEIP Ausiàs March, amb codi de centre 94632448, que, a conseqüència de la integració, s'adscriga al CEIP amb codi de centre 72608664, mantindrà l'antiguitat que posseïa en el seu centre d'origen, en aplicació del que s'estableix en la disposició addicional tercera del Reial decret 1364/2010, de 29 d'octubre, pel qual es regula el concurs de trasllats d'àmbit estatal entre personal funcionari dels cossos docents contemplats en la Llei orgànica 2/2006, de 3 de maig, d'Educació, i altres procediments de provisió de places a cobrir per aquest.  
  
Quatre  
La Direcció Territorial d'Educació, Cultura i Esport d'Alacant nomenarà la persona que ocupe la direcció del centre, de conformitat amb el que s'estableix en l'article 137 de la Llei orgànica 2/2006, de 3 de maig, d'Educació, i l'article 19 del Decret 253/2019, de 29 de novembre, del Consell, pel qual es regula l'organització i el funcionament dels centres públics que imparteixen ensenyaments d'Educació Infantil o d'Educació Primària.  
  
Cinc  
S'autoritza les direccions generals d'aquesta conselleria, perquè, en l'àmbit de les seues respectives competències, adopten quantes mesures siguen necessàries per al millor compliment del que es disposa en aquesta resolució.  
  
Sis  
El que s'estableix en aquesta resolució s'inscriurà en el Registre de Centres Docents de la Comunitat Valenciana.  
  
Set  
L'aplicació i execució d'aquesta resolució no podrà suposar cap incidència en l'increment de despesa dels capítols assignats a la conselleria competent en matèria d'educació, i, en tot cas, les despeses hauran de ser atesos amb els seus mitjans personals i materials.  
  
Huit  
La present resolució entrarà en vigor el dia de la publicació en el Diari Oficial de la Generalitat Valenciana; no obstant això, els seus efectes acadèmics s'entenen referits a l'inici del curs escolar 2023-2024.  
  
La present resolució posa fi a la via administrativa i, contra aquesta, podrà interposar-se, potestativament, recurs de reposició en el termini d'un mes comptat des de l'endemà de la seua publicació en el Diari Oficial de la Generalitat Valenciana davant el mateix òrgan que ha dictat l'acte recorregut, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques o, directament, recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana conforme al que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.   
  
  
València, 23 de juny de 2023.- La consellera d'Educació, Cultura i Esport: Raquel Tamarit Iranzo.